cyanic-selkie/wikianc huggingface dataset:
Lexus GX
Lexus GX, այս ավտոմեքենան միջին չափսի մարդատար է։ Այն պրեմիում դասի Լեքսուսի կողմից արտադրված ավտոմեքենա է։ Առաջին սերունդը ցուցադրվել է 2002 թվականին NAIAS ավտոսրահում՝ Դետրոյթ քաղաքում։ GX-ը օգտագործում է ծրագրեր, որոնք օգտագործում են նաև Toyota Land Cruiser Prado-ն, Toyota 4Runner-ը և Toyota FJ Cruiser-ը։
Նոյեմբերին 2009 թվականին GX-ի երկրորդ սերունդը ցուցադրվեց ։
Առաջին սերունդ 2002-2009
Նոր ամենագնացի ցուցադրությունը եղել է 2002 թվականին Դետրոյթում՝ ավտո-շոուի ժամանակ։ Մեքենան պատրաստել են նոր թափքով։ Ստանդարտ սարքավորումներով կարելի է կառավարել բարձրության լայնակը։ Ոչ ճանապարհային տարածքներում վարորդը կարող է սեխմել համապատասխան կոճակը և մեքենայի ետնամասը վեր կբարձրանա։ Ասֆալտի վրա մեքենան սկսում է գնալ սրընթաց։ Ավտոմեքենան ունի 4.7լ ծավալով շարժիչ (V8), այս մոդելի համար կիրառվել է հատուկ ձևի էներգաբլոկ։ Այս ամենով Lexus GX-ը դարձել է արագ և դինամիկ իր դասի մեջ։ Բազային կոմպլեկտը ներառում է՝ քարշակի ակտիվ համակարգ, համակարգին օգնող հատուկ արգելակներ՝ Brake Assist, և երբ որ մեքենան իջնում է սարից համակարգը ավտոմատ կառավարում է արգելակները և արագության չափը։ Ավտոմեքենան ներառում 8 փչվող անվտանգության բարձիկներ։ Ունի 2 էկրան ետևի նստատեղերի վրա։ Սալոնը կաշվեպատ։ Սալոնում կարող են տեղավորվել 8 հոգի։
Երկրորդ սերունդ 2009-մեր օրեր
Lexus GX 460 առաջին անգամ ցուցադրվել է Ճապոնիայում։ Lexus կարող են ձեռք բերել միայն դիմելով իսկական դիլերներին։
Արտաքին հղումներ
GX Կատեգորիա:Միջին չափի ավտոբուսներ
Սմբատասար (բնապատմական համալիր)
Սմբատասար, բնապատմական բնության հուշարձան Հայաստանի Հանրապետությունում։ Գտնվում է Վայոց ձորի մարզի Արտաբույնք գյուղից 0,75 կմ արևելք։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Վայոց ձորի մարզում
Կպչաններ
Կպչաններ (Echineidae), ձկների ընտանիք։ Մարմինը իլիկաձև է, գլուխը՝ տափակ, որի վրա տեղադրված է մեջքի առաջին լողակից առաջացած ծծանը։ Վերջինիս օգնությամբ կպչում են խոշոր ձկներին (օրինակ՝ շնաձկներին), կետերին, նավերի հատակին։ Երբեմն պոկվում են «տիրոջից»՝ ինքնուրույն կերպով կեր հայթայթելու։ Սնվում են մանր ձկներով, ջրում ապրող անողնաշարավոր կենդանիներով։ Հայտնի է 7 սեռ, 7 տեսակ, տարածված են Համաշխարհային օվկիանոսի արևադարձային և մերձարևադարձային ջրերում։ Կպչանների մատղաշը երկար ժամանակ ապրում է ազատ։ Օվկիանոսային կղզիների բնակիչները Կպչաններին օգտագործում են մեծ ձկներ և կրիաներ որսալու համար։
Կատեգորիա:Ձկներ
Կոնտրաբաս (լարային նվագարան)
Կոնտրաբաս (contrabasso), լարային աղեղնավոր երաժշտական գործիք, ջութակների ընտանիքում (ջութակ, ալտ, թավջութակ) ռեգիստրով ամենացածրը։
Համառոտ նկարագրություն
Ունի չորս լար։ Լարվածքը ի տարբերություն մյուս աղեղնավոր նվագարանների կվարտային է։ Նվագում են կանգնած, կամ նստած բարձր աթոռի վրա։ Հիմնականում օգտագործվում է սիմֆոնիկ նվագախմբում։ Երբեմն օգտագործվում է կամերային անսամբլներում և ջազում։
Կոնտրաբասները հիմնականում ունեն 4 լար՝ սոլ, ռե, լա, մի։ Լարվածքը կվարտային է։ Բայց նաև հանդիպում են 3 կամ 5 լարանի կոնտրաբասեր։ Նրանց պարտիան գրվում է բասի բանալիում, բայց իրականում կոնտրաբասերի նվագած երաժշտությունը լսվում է մեկ oկտավա ավելի ցածր։ Բասի բանալիում (թավջութակների ռեգիստրում) գրվում է ավելի հեշտ կարդացվելու նպատակով։ Վաղ դասականները կոնտրաբասներին առանձին պարտիա չէին տալիս և նրանք կրկնապատկում էին թավջութակների պարտիան։ Ռոմանտիկ դարաշրջանի կոմպոզիտորները սկսեցին կոնտրաբասին տալ առանձին պարտիա։ Առաջին կոմպոզիտորը, որը արել է այս քայլը գերմանացի Լյուդվիգ վան Բեթհովենն է։
Նշենք նաև որ կոնտրաբասը ջազ երաժշտության անբաժան մասն է կազմում (նվագվում է առանց աղեղի)։
Արտաքին հղումներ
Կատեգորիա:Աղեղնավոր երաժշտական գործիքներ Կատեգորիա:Լարային երաժշտական գործիքներ Կատեգորիա:Կոնտրաբաս գործիքներ
Սպասկ (այլ կիրառումներ)
Սպասկ, կարող է վերաբերել՝
Յունկեր (այլ կիրառումներ)
Յունկեր կարող է նշանակել՝
19-րդ դարի առաջին կեսին։
Ադելաիդ Ջոնսոն
Ադելաիդ Ջոնսոն (Adelaide Johnson, ), ամերիկացի քանդակագործ, որի աշխատանքը ցուցադրվում է ԱՄՆ Կապիտոլիում և ֆեմինիստ, որը պայքարել է կանանց հավասարության համար։ Հայտնի է եղել որպես «կանանց շարժման քանդակագործ» ։
Կենսագրություն
Սառա Ադելին Ջոնսոնը ծնվել է համեստ միջոցներով ապրող հողագործի ընտանիքում, Իլինոյս նահանգի Պլիմաուֆ գյուղում։ Հաճախել է գյուղական դպրոց, այնուհետև սովորել է Սենտ Լուի դիզայնի դպրոցում ։ 1878 թվականին նա փոխել է անունը՝ Ադելինից դառնալով Ադելաիդ, որն ըստ նրա ավելի դրամատիկ անուն է։ Տեղափոխվել է Չիկագո և վաստակել իր արվեստով։ 1882 թվականի հունվարին, շտապելով հասնել իր ստուդիա, սայթաքել և ընկել է քսան ոտնաչափ բարձրությամբ չհսկվող վերելակի սանդղատուն։ Վնասվածքներով դատական գործ է հարուցել և ստացել 15000 ԱՄՆ դոլարի չափով փոխհատուցում։ Վնասվածքը և փոխհատուցված գումարը նրան ֆինանսական ազատություն տվեցին մեկնելու Եվրոպա, ուսանելու գեղանկարչություն և քանդակագործություն, հնարավորություն, որն առանց պատահարի նա չէր ունենա ։ Հնարավորությունից օգտվելով՝ Ադելաիդ Ջոնսոնն ուսանել է Դրեզդենում և Հռոմում, Հռոմում ուսանելով Ջուլիո Մոնտերդերի հետ, որտեղ մինչև 1920 թվական ստուդիա է ունեցել։
Ջոնսոնը 1893 թվականին Կնոջ շենքում կազմակերպված համաշխարհային ցուցահանդեսում ներկայացրել է Դիմաքանդակների արձանախումբը և Քերոլայն Բ. Ուինսլուի կիսանդրին ։ Պրոֆեսիոնալ կարիերայի բարձրագույն կետն է եղել Վաշինգտոնում սուֆրաժիստ կանանց պատվին հուշարձանի ստեղծումը։ Ալվա Բելմոնտն աջակցել է ֆինանսավորման հարցում և Լուկրեցիա Մոտի, Էլիզաբեթ Քեդի Ստենթոնի և Սյուզեն Էնթոնիի դիմաքանդակներից կազմված արձանախումբը բացվել է 1921 թվականին Կապիտոլիումի ռոտոնդայում ։ Աշխատանքը նախ պահվել է ԱՄՆ-ի Կապիտոլիումի գետնադամբանում, այնուհետև տեղափոխվել է ներկայիս վայրը և ռոտունդայում ցուցադրվել է 1997 թվականից ։
1896 թվականին Ջոնսոնն ամուսնացել է բրիտանացի գործարար, բուսակեր Ֆրեդերիկ Ջենկինսի հետ, որը նրանից տասնմեկ տարի երիտասարդ էր։ Ֆրեդերիկը վերցրել է կնոջ ազգանունը որպես «հանճարի հանդեպ սիրո դրսևորում»։ Նրանց ամուսնացրել է կին հոգևորականը, նրա հարսնաքույրերն են եղել Սյուզան Բ. Էնթոնիի և Էլիզաբեթ Քեդի Սթենթոնի կիսանդրիները։ Ամուսնությունը տևել է տասներկու տարի ։
Ջոնսոնի կարիերան անկում է ապրել 1930-ական թվականներից հետո, և նա կանգնել է ֆինանսական խնդիրների առջև։ Նա ապավինում էր ուրիշներից ստացած ֆինանսական օժանդակությանը և հաճախ չէր ցանկանում վաճառել իր քանդակները, քանի որ զգում էր, որ առաջարկվող գինը չի համապատասխանում արժեքին։ Բախվելով դատարանով գույքից զրկվելու վտանգին, 1939 թվականին նա հրավիրեց մամուլին ականատեսը լինելու իր քանդակների ոչնչացմանը՝ որպես բողոք հանգամանքների և սուֆրաժիստ կանանց և այլ կանանց համար ստուդիա-թանգարանի երազանքը չիրականացնելու դեմ։ 1947 թվականին տեղափոխվեց ընկերների մոտ և հեռուստացույցով փորձեց գումար շահել և հետ ստանալ իր տունը։ Ակտիվ բնույթի պատճառով նա խաբել է իր իրական տարիքը։ 100-ամյակը տոնել է 88 տարեկանում։ Մահացել է 108 տարեկանում, թեև «միայն» 96 էր։ Թաղված է Վաշինգտոնի Կոնգրեսի գերեզմանատանը ։
Ծանոթագրություններ
Կատեգորիա:Ամերիկացի կին քանդակագործներ Կատեգորիա:Ամերիկացի ֆեմինիստներ Կատեգորիա:Ամերիկացի սուֆրաժիստներ
Սվետլայա (այլ կիրառումներ)
Սվետլայա, կարող է վերաբերել՝
Նովոալեկսեևկա (գյուղ, Կարմասկալինսկի շրջան)
Նովոալեկսեևկա (Новоалексеевка, Яңы Алексеевка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Ազգային ժողովրդավարական բևեռ
«Ազգային ժողովրդավարական բևեռ» (կրճատ՝ ԱԺԲ), քաղաքական կազմակերպություն, որը գործում է Հայաստանի Հանրապետությունում։ Ձևավորվել է «Սասնա ծռեր» համահայկական կուսակցության և մի շարք քաղաքական-հասարակական գործիչներից։
Կազմակերպության հիմնադրում
«Ազգային ժողովրդավարական բևեռ» կազմակերպությունը հիմնադրվել է 2020 թվականի մայիսի 15-ին «Սասնա ծռեր» համահայկական կուսակցության ներկայացուցիչների և այլ հասարակական-քաղաքական գործիչների կողմից։ Հիմնադիրներն են Ազատ Օրդուխանյանը, Ալբերտ Բաղդասարյանը, Արա Պապյանը, Արկադի Վարդանյանը, Արմենակ Կյուրեղյանը, Գագիկ Ավագյանը, Գարեգին Չուգասզյանը, Գարիկ Խաչատրյանը, Դավիթ Դավթյանը, Դավիթ Գյուլզադյանը, Եղիշե Պետրոսյանը, Էմիլ Աբրահամյանը, Ժիրայր Սէֆիլյանը, Կարեն Բալայանը, Հայկ Մարտիրոսյանը, Հարություն Կարապետյանը, Նարինե Դիլբարյանը, Շանթ Ոսկերչյանը, Վահան Արծրունին, Վարդան Հակոբյանը, Վարուժան Ավետիսյանը, Վոլոդյա Ավետիսյանը և Տիգրան Խզմալյանը
Դաշինքի ստեղծման նախաձեռնությունը պատկանում էր «Սասնա ծռեր» համահայկական կուսակցությանը, որը կոչ արեց «երկրի բոլոր ժողովրդավարամետ ուժերին» համախմբվել։ ԱԺԲ-ին հետագայում անդամագրվեց Հայաստանի եվրոպական կուսակցությունը։ Ավելի ուշ, դաշինքի կազմավորմանը դրական գնահատական տվեցին Ազգային ինքնորոշում միավորման (ԱԻՄ) անդամները, ինչպես նաև բազմաթիվ անկուսակցական քաղաքական գործիչներ։
Կազմակերպությունը գրասենյակներ ունի Հայաստանում և Ամերիկայի Միացյալ Նահանգների Կալիֆոռնիայի նահանգի Լոս Անջելես շրջանում ։
Արցախի Հանրապետության վերաբերյալ
«Ազգային ժողովրդավարական բևեռ» կազմակերպությունը չի ճանաչում Արցախի Հանրապետության գոյությունը, քանի որ համարում է Հայաստանի Հանրապետության մարզ։ Կազմակերպությունը մերժում է նաև Արցախի Հանրապետության դրոշը, քանի որ այն համարում է Արցախը Հայաստանի Հանրապետությունից բաժանող գործոն  ։
Հայաստանի Հանրապետության սահմանների հարցը
«Ազգային ժողովրդավարական բևեռ»-ը համարում է, որ Հայաստանի Հանապետության միջազգայնորեն ճանաչված սահմանները ՀԽՍՀ վարչական միավորի սահմանները չեն։ Հայաստանի Հանրապետությունը պիտի իրեն հռչակի Հայաստանի Առաջին Հանրապետության իրավահաջորդ, որի արևելյան սահմանները որոշվել են 1920թ․ փետրվարի 24-ի Ազգերի Լիգայի զեկույց-առաջարկի, արևմտյան սահմանները՝ 1920թ․ նոյեմբերի 22-ի՝ ԱՄՆ 28-րդ նախագահ Վուդրո Վիլսոնի կողմից կայացրած Իրավարար վճռի հիման վրա։ Հայաստանի Հարապետությունը պետք է դուրս գա ԱՊՀ, ՀԱՊԿ, ԵԱՏՄ կառույցներից և դառնա ԱՄՆ-ի ոչ ՆԱՏՕ անդամ դաշնակից երկիր։
Գործողություններ և միջոցառումներ
2021 թվականի փետրվարի 26-ին Երևանում անցկացվեց ԱԺԲ-ի հանրահավաքը ։ Մոսկվայի ռուս-թուրքական պայմանագրի կնքման 100-րդ տարելիցին Ազատության հրապարակում անցկացվեց հանրահավաք, որի ժամանակ իր ելույթում «Սասնա ծռերի» և ղեկավար անդամներից և ԱԺԲ-ի նախաձեռնող անդամ Գարեգին Չուգասզյանը նշեց, որ տվյալ պայմանագրով Ռուսաստանի բոլշևիկյան կառավարության կողմից Թուրքիային նվիրաբերվեց Հայաստանի Հանրապետության օրինական տարածքի ուղիղ կեսը ։
Արցախի Հանրապետությունը և վերջինի պետական դրոշը չճանաչելու մասին իր դիրքորոշումն արտահայտելու համար 2022 թվականի ապրիլի 8-ին «Ազգային ժողովրդավարական բևեռ» կազմակերպությունը Երևան քաղաքի Ֆրանսիայի հրապարակում տեղադրված Արցախի Հանրապետության դրոշի սպիտակ գույնի հատվածը ներկով ջնջելու ակցիա է իրականացրել ։ Այդ գործողության մասին իրենց հրապարակումներով անդրադարձել են մի շարք լրատվամիջոցներ  ։
Ադրբեջանի կողմից Բերձորի միջանցքի փակման պատճառով 2023թ․ հունվարի 8-ին Ազգային Ժողովրդավարական Բևեռը կազմակերպեց <<շրջափակում հանուն ապաշրջափակման>> խորհրդանշական ակցիա Գյումրիում ռուսական ռազմաբազայի դիմաց։ 2023թ․ հունվարի 15-ին կազմակերպվեց երկրորդ ակցիան Գյումրիում ռուսական ռազմաբազայի դիմաց։
Կազմակերպության խորհուրդ
«Ազգային ժողովրդավարական բևեռի» ղեկավար մարմինը կազմակերպության խորհուրդն է, որը 2022 թվականի ապրիլի դրությամբ կազմված է 4 անձից՝ Ժիրայր Սեֆիլյան, Արա Պապյան, Վարուժան Ավետիսյան, Վահե Գասպարյան ։
Ներկա անդամներ
Ազգային-Ժողովրդավարական Բևեռի համակարգող մարմնի՝ խորհրդի ներկա անդմաներն են.
Նախկին անդամներ
Ազգային Ժողովրդավարական Բևեռի անդամներ են՝ ծրագրավորող Վահագն Ավագյանը, իրավաբան Գևորգ Սաֆարյանը, արևելագետ Մարգարիտա Սադոյանը, լրագրող Հերմինե Մկրտչյանը, իրավաբան Արայիկ Պապիկյանը, իրավաբան Գեղամ Սիմոնյանը, երգչուհի Մարգարիտա Խլղաթյանը և այլ գործիչներ։
Արտաքին հղումներ
Կատեգորիա:2020 հիմնադրված կուսակցություններ Կատեգորիա:Հայաստանի կուսակցություններ Կատեգորիա:Հայաստանի ազգայնական կուսակցություններ Կատեգորիա:Հայաստանի եվրոպամետ կուսակցություններ
Kep1er
Kep1er (케플러, կարդացվում է որպես Քեփլեր, նաև հայտնի որպես Kepler), հարավկորեական համաշխարհային գըրլ-բենդ՝ ձևավորված 2021 թվականին «Girls Planet 999» ռեալիթի շոուի միջոցով, որը գոյություն է ունենալու 2,5 տարի։ Խումբը բաղկացած է 9 անդամից՝ Յուջին, Սյաոթին, Մաշիրո, Չեհյոն, Դայոն, Հիկարու, Բահիյե, Յոնըն և Յեսո ։ Նրանք դեբյուտով հանդես են եկել 2022 թվականի հունվարի 3-ին՝ իրենց առաջին «First Impact» մինի ալբոմով։
2022 թվականի հունվարի 3-ին «Swing Entertainment»-ի և «Wake 1 Entertainment»-ի ներքո դեբյուտով հանդես գալուց հետո, Kep1er-ը անմիջապես հասավ հաջողության, քանի որ խմբի դեբյուտային մինի ալբոմից առաջին 24 ժամվա ընթացքում վաճառվեց 150,153 օրինակ՝ դառնալով հարավկորեական «Hanteo» չարթերի պատմության մեջ ամենաբարձր ցուցանիշ ունեցող աղջիկների խումբը ։
Անվանում
«Kep1er»-ն առաջարկվել և ստեղծվել է շոուի հեռուստադիտողների կողմից «Naver» կայքի միջոցով։ «Kep1er» անունը երկու բառի համակցություն է՝ «Kep», որը վերաբերում է նրանց երազանքների պահպանմանը, և «1» համարը, որը նշանակում է, որ բոլոր անդամները միավորվում են դառնալով մեկ ամբողջություն։ Անունը գալիս է Յոհան Կեպլերից և նրա՝ մոլորակների շարժման օրենքներից։ Կեպլերը գերմանացի աստղագետ և մաթեմատիկոս էր, ով ապրել է 16-17-րդ դարերում։
Նախադեբյուտ
Kep1er-ը ձևավորվել է որպես «Girls Planet 999» ռեալիթի շոուի մի մաս Mnet հեռուստաաիլքով, որը հեռարձակվել է 2021 թվականի օգոստոսի 6-ից հոկտեմբերի 22-ը։ Շոուն ներկայացրեց 99 թրեյնի Չինաստանից, Ճապոնիայից և Հարավային Կորեայից՝ մրցելու համաշխարհային աղջիկների խմբում դեբյուտով հանդես գալու իրավունքի համար ։ 2021 թվականի հոկտեմբերի 22-ին շոուի վերջին էպիզոդի ուղիղ հեռարձակման ժամանակ հայտարարվեց ապագա խմբի կազմը, որոնց թվում էին Քիմ Չեհյոն, Հյունին Բահիյե, Չհվե Յուջինը, Քիմ Դայոնը, Սո Յոնըն, Քան Յեսոն, Էզակի Հիկարուն, Սակամոտո Մաշիրոն և Շեն Սյաոթինը։
Շոուի մեկնարկից առաջ վերջնական կազմի մի քանի անդամներ ակտիվորեն ներգրավված էին զվարճանքի ոլորտում։ Քանգ Յեսոն վաղ տարիքից դերասանուհի է եղել և դեբյուտով հանդես է եկել «CutieL» մանկական խմբում 2010 թվականին՝ նախքան 2019 թվականին «Busters»-ին միանալը։ 2020 թվականին Յեսոն հեռացավ թիմից ։
Չհվե Յուջին 2015 թվականին մարտի 19-ին դեբյուտով հանդես է եկել «Cube Entertainment»-ի «CLC» աղջիկների խմբի հետ ։
Շեն Սյաոթինը և Քիմ Դայոնը նախկինում մասնակցել են գոյատևման այլ շոուների։ Դայոնը մասնակցել է Mnet-ի «Produce 101», «Produce 48» ռեալիթի շոուի երրորդ եթերաշրջանին 2018 թվականին՝ ներկայացնելով «CNC Entertainment»-ը։ Նա դուրս մնաց առաջին շրջանում՝ զբաղեցնելով 70-րդ տեղը ։ Շոուից հետո Քիմ Դայոնը լքեց «CNC Entertainment»-ը և պայմանագիր կնքեց «Stardium Entertainment»-ի հետ, բայց նորից հեռացավ այն բանից հետո, երբ նրա դեբյուտը չեղարկվեց ։ Սյաոթինը ներկայացնում էր իր «Top Class Entertainment»-ը Չինաստանի «Produce Camp 2020»-ում։ Նա դուրս մնաց առաջին շրջանում՝ զբաղեցնելով 80-րդ տեղը։ Շեն Սյաոթինը նաև եղել է պարահանդեսային և ժամանակակից պարերի պարուհի՝ շահելով ոսկե մեդալ Շանհայում անցկացված ժամանակակից պարերի մրցույթում և զբաղեցնելով վեցերորդ տեղը աշխարհում՝ բրիտանական մրցույթում ։
Սակամոտո Մաշիրոն «JYP Entertainment»-ում 2016-2018 թվականներին թրեյնի է եղել։ 2017 թվականին ուրիշ աղջիկ թրեյնիների հետ պայքարել է տղաների թիմի՝ Stray Kids-ի դեմ, «Mnet»-ի կողմից ռեալիթի շոույի առաջին էպիզոդում, սակայն պարտվեց ։
2021 թվական․ մեր ժամանակներ։ Դեբյուտ «First Impact»-ով
2021 թվականի հոկտեմբերի 22-ին, «Girls Planet 999»-ի ավարտից հետո, բացվեցին խմբի Թվիթթերյան, Ինստագրամյան և Ֆեյսբուքյան էջերը ։ Նրանք նաև տեղադրեցին թիզերը, ցուցադրվել է պաշտոնական պատկերանշանը, որը նախկինում ցուցադրվել էր շոուի վերջին էպիզոդի ժամանակ ։
Հոկտեմբերի 25-ին «Naver»-ում հոդված է հրապարակվել, որում ասվում է, որ խումբը կգործի մոտակա երկուսուկես տարին և այժմ սկսում է դեբյուտային ալբոմի նախապատրաստական աշխատանքները։
«Kep1er»-ի դեբյուտը ի սկզբանե նախատեսված էր 2021 թվականի դեկտեմբերի 14-ին իրենց առաջին մինի ալբոմով՝ «First Impact»-ով, որի նախնական պատվերները կսկսվեին նոյեմբերի 29-ին ։ Նրանք նաև պիտի ելույթ ունենային 2021 թվականի դեկտեմբերի 11-ին «Mnet Asian Music Awards»-ում։ Այնուամենայնիվ հայտարարվեց, որ խմբի ծրագրված դեբյուտը հետաձգվել է մինչև 2022 թվականի հունվարի 3-ը, քանի որ նրանց անձնակազմից մեկի COVID-19-ի թեստի պատասղանը դրական է եղել ։ Նրանց ելույթը 2021 «Mnet Asian Music Awards»-ում նույնպես չեղարկվել էր։ Դեկտեմբերի 14-ին հաղորդվեց, որ խմբի անդամներ Մաշիրոյի և Սյաոթինի COVID-19-ի թեստը դրական է եղել։ Դեկտեմբերի 26-ին «Kep1er»-ը հայտարարեց, որ Սյաոթինը և Մաշիրոն լիովին ապաքինվել են COVID-19-ից ։
2022 թվականի հունվարի 3-ին «Kep1er»-ը թողարկեց իր դեբյուտային մինի ալբոմը՝ «First Impact»՝ «Wa Da Da» գլխավոր սինգլով ։ Հունվարի 10-ին Չեհյոնը հայտարարվեց որպես «SBS MTV» երաժշտական ծրագրի՝ «The Show»-ի նոր հաղորդավար «Cravity» խմբի Մինհիի հետ միասին ։ Հունվարի 13-ին «Kep1er»-ը ստացավ իրենց առաջին մրցանակը «M Countdown» երաժշտական շոուի ժամանակ «Wa Da Da» երգի համար ։
Համագործակցություն
2022 թվականի փետրվարի 15-ին «Kep1er»-ը դարձավ հարավկորեական «S2ND» կոսմետիկ ապրանքանիշի մոդել ։
Ծանոթագրություններ
Կատեգորիա:Կորեական երաժշտական խմբեր Կատեգորիա:Կորեական երաժշտական խմբեր ըստ ժանրի
Մագալա
2001 թվականի տվյալներով Մագալա գյուղում բնակվում էր 2 552 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1472 թվականին հիմնադրված բնակավայրեր
Խոզաղբյուր
Խոզաղբյուր (Beyelması), գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում է Խարբերդ քաղաքից 90 կմ հեռավորության վրա։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Հայաստանի Հանրապետության պետական պարգևներ (1918-1920)
Հայաստանի Առաջին Հանրապետության պետական պարգևները - Հայաստանի Առաջին Հանրապետության՝ տարբեր ոլորտներում նշանակալի ներդրում ունեցած անձանց խրախուսման բարձրագույն ձևը։
Ըստ համապատասխան թույլատվության՝ ռազմական գործիչներին թույլատրվում էր կրել մինչ այդ ռուսական կայսերական շքանշանները՝ նոր հայկական շքանշանների կողքին։
Հայրենիքին արած ծառայությունների համար շքանշան
1919 թ-ի մայիսի 26-ին Ալեքսանդր Խատիսյանի կառավարությունը ընդունել է առաջին հայկական պարգևի սահմանման մասին որոշում, որի անվանումն էր «Հայրենիքին արած ծառայությունների համար»։ Համաձայն որոշման շքանշանի ստեղծման համար նախատեսվել է 20 հազար ռուբլի։
Վարդան Զորավար շքանշան
1920 թ-ի հունիսի 7-ին ՀՀ ռազմական նախարար Ռուբեն Տեր-Մինասյանը, նախարարի տեղակալ Հովհաննես Հախվերդյանը ու ռազմական նախարարության գլխավոր շտաբի պետ Բոգդան Բաղդասարյանը ներկայացրել են Համո Օհանջանյանի կառավարությանը «Վարդան Զորավար» ու «Տրդատ Մեծ» պարգևների սահմանման մասին առաջարկ։ Հուլիսի 2-ին կառավարությունը հաստատել է «Վարդան զորավար» շքանշան սահմանելու մասին որոշումը, չհաստատելով «Տրդատ Մեծ» շքանշանը։ Զեկույցում ներկայացված են եղել Հակոբ Կոջոյանի կողմից պատրաստված էսկիզները։ Ընդունող հանձնաժողովի նախագահողն էր Ալեքսանդր Թամանյանը։ Շքանշանների էսկիզները չեն պահպանվել։
1920 թ-ի հոկտեմբերի 15-ին գլխավոր շտաբի պետ Բոգդան Բաղդասարյանը պաշտոնական նամակով դիմում է ներկայացրել ՀՀ Արտաքին գործերի նախարարին առ այն, որ շքանշանները դեռևս պատրաստ չեն, սակայն թույլատրվում է շքանշանակիրներին տրամամդրել հատուկ ժետոններ՝ պետական զինանշանի պատկերով։
Սուրբ Գրիգոր Լուսավորիչ շքանշան
Սուրբ Գրիգոր Լուսավորիչ շքանշանը սահմանվել է Ամենայն Հայոց Կաթողիկոս Գևորգ Ե Սուրենյանցի կողմից։ Շքանշանի վրա նշված է 1911։ Ըստ «Քրիստոնեա Հայաստան» հանրագիտարանի շքանշանի սահմանման տարեթիվը հենց 1911-ն է, սակայն որևէ ակնարկ պարգևի մասին չկա մինչև 1919 թ-ի հոկտեմբերի 1ը, երբ կաթողիկոսը շնորհում է այն Հայաստանում Ֆրանսիայի ռազմական ներկայացուցիչ Անտուան Մարի Ժոզեֆ Պուադըբարին։ Նույն պարգևը շնորհվում է նաև Մեծ Բրիտանիայի Անդրկովկասում կոմիսարի հայաստանյան ներկայացուցիչ կապիտան Գ. Ֆ. Գրիսին 1920 թ-ի հունվարի 24-ին։
1920 թ-ի մարտին Խորեն եպիսկոպոս Մուրադբեկյանը մեկնում է Լոնդոն ու այցելության ընթացքում տեղի առաջնորդ Աբել վարդապետ Նազարյանի հետ որոշում են շքանշանի կարգերը ու տեսակները՝ շնորհելով նրան երկու տեսակ ու երեք կարգ։ Այդ ժամանակ Լոնդոնում էր նաև Արշակ Ֆետվաճյանը, ով հնարավոր է մասնակցել է շքանշանի ձևավորման աշխատանքներին։
1920 թ-ի հոկտեմբերի 14-ին շքանշանը շնորհվում է ամերիկաբնակ հայ դոկտեր Փառնակ Ադամյանին, 1921 օգոստոսի 1-ին՝ Գալուստ Գյուլբենկյանին, օգոստոսի 7-ին՝ Գրիգոր քահանա Մանդակունիին ու Հանրապետական շաթիր Երվանդ Այվազյանին, սեպտեմբերի 9-ին՝ Զորավար Անդրանիկին ու 1919-ին նրա ղեկավարած «Հայ կարոտյալների օգնության Մանչեսթերի հանձնաժողով»-ի 7 անդամների, Պողոս Նուբարին, Գաբրիել Նորատունկյանին։
Շքանշանները պատրաստվել են Լոնդոնում տեղի առաջնորդի հսկողության ներքո ու տեղափոխվել են Հայաստան հավանաբար 1921 թ-ի կեսերին։
Հղումներ
Կատեգորիա:Հայաստանի առաջին հանրապետություն Կատեգորիա:1920 Հայաստանում
(7546) 1979 MB4
(7546) , աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանոր Հելինի և Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,317849 ա. մ., առավելագույնը մոտենում է 2,0656 ա. մ. հեռավորության վրա և հեռանում 2,5701 ա. մ. ։ Արեգակի շուրջ մեկ ամբողջական պտույտ է կատարում 1288,92 երկրային օրվա ընթացքում, իր ուղեծրով շարժվելով միջինում 0,279304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կենդանի ծիածան
«Կենդանի ծիածան» («Живая радуга»), 1982 թվականի խորհրդային մանկական ֆիլմ, որը նկարահանել ռեժիսոր Նատալյա Բոնդարչուկը Նիկոլայ Նոսովի «Ուրախ ընտանիք» («Весёлая семейка») պատմվածքի հիման վրա։
Սյուժե
Ֆիլմը պատմում է առաջին դասարանցիներ Միշայի և Կատյայի մասին, որոնք մեքենայի անիվների տակ իրենց սիրելի բադի՝ Չեռնուշկայի զոհվելուց հետո որոշում են փրկել ապագա բադիկներին և ինկուբատոր են սարքում։
Քննադատություն
Ճիշտ ըմբռնումը, որ երեխան ապագա քաղաքացի է, Ն. Բոնդարչուկին թույլ է տվել «Կենդանի ծիածան» ֆիլմում երեխաներին հետաքրքիր և բովանդակալից կերպով պատմել բնության և  նրա առջև նրանց պատասխանատվության մասին։
Աղբյուրներ
Կատեգորիա:Խորհրդային ֆիլմեր Կատեգորիա:1982 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բնօրինակում անաղբյուր հոդվածներ
Չոբալաուրի
Չոբալաուրի (ჩობალაური), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Կասպից հեռու է 24 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 148 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Սվետլի (այլ կիրառումներ)
Սվետլի, կարող է վերաբերել՝
Լևոն Աղասյան
Լևոն Աղասյան (ծնվ. 19 հունվարի 1995), հայ թեթևաթլետ մարզիկ, եռացատկորդ, ով ոսկե մեդալ է նվաճել 2013 թվականի Եվրոպայի պատանեկան առաջնությունում։ Նա ներկայացրել է հայրենի երկիրը 2016 թվականի և 2020 թվականի ամառային օլիմպիական խաղերում։
Նրա անձնական լավագույն արդյունքներն են՝ 16,85 մետր՝ բացօթյա մրցումներում (+0,9 մ/վ, Արտաշատ, 2016) և 16,59 մետր՝ մարզասրահում (Ուստ-Կամենոգորսկ, 2017 թ.):
Հասակը՝ 1,93 մ ։
Կենսագրություն
Միջազգային մրցասպարեզում առաջնելույթը տեղի է ունեցել 2011 թվականին, երբ Հայաստանի թեթև աթլետիկայի ազգային հավաքականի կազմում մասնակցել է միջազգային մի շարք խոշոր մրցումների, այդ թվում՝ ֆրանսիական Լիլ քաղաքում անցկացված աշխարհի պատանեկան առաջնությանը և Թուրքիայի Տրապիզոն քաղաքում կայացած Եվրոպայի պատանեկան օլիմպիական փառատոնին, որոնցում համապատասխանաբար գրավել է վեցերորդ և չորրորդ տեղը։
2013 թվականին հաղթանակ է տարել Իտալիայի Ռիետի քաղաքում անցկացված Եվրոպայի պատանեկան առաջնությունում։
Արտաքին հղումներ
Կատեգորիա:Ապրող անձինք Կատեգորիա:1995 ծնունդներ Կատեգորիա:Մարզիկներ այբբենական կարգով Կատեգորիա:Հայ մարզիկներ Կատեգորիա:Թեթևաթլետներ Կատեգորիա:Հայ թեթևաթլետներ Կատեգորիա:Եռացատկորդներ Կատեգորիա:Օլիմպիական խաղերի մասնակիցներ Կատեգորիա:Բնօրինակում անաղբյուր հոդվածներ
Սեսիա (ինֆորմատիկայի ոլորտ)
Սեսիա կամ աշխատաշրջանը հատուկ ծրագրի աշխատանք է մի օգտագործողի համար։ Այդ ծրագիրը ծրագրավորված է տվյալ օգտագործողի պարամետրերի համաձայն (իր նախըտրությամբ, ծրագրերով, դիզայնով և այլն)։
Սեսիայի աշխատանքային պրոցեսը
Սեսիան կարող է բացվել՝
Տրամաբանորեն սեսիան փակվում է, երբ օգտագործողը չի օգտվում այլևս համակարգից։ Պրակտիկայում՝ բացառությամբ այն դեպքերի, երբ ինքնակամ փակում են սեսիան, օգտվողը կարող է բաց թողնել իր սեսիան և իր աշխատանքները և շարունակել դրանք մի որոշ ժամանակ անց։ Իհարկե այս ամենը առաջացնում է անվտագության խնդիրներ։ Հաշվի առնելով այս հանգամանքը ծրագիրը ստեղծողները կարող են սահմանել սեսիայի անգործության սահմանափակ ժամանակահատված, և երբ սահմանված ժամանակահատվածը լրանում է սեսիան ինքնաբերաբար փակվում է։
Կատեգորիա:Ցանցային հաղորդակարգեր Կատեգորիա:Համաշխարհային սարդոստայն
Սվետլի Յար (այլ կիրառումներ)
Սվետլի Յար, կարող է վերաբերել՝
Ստվերը
Ստվերը (Skyggen), դանիացի գրող և բանաստեղծ Հանս Քրիստիան Անդերսենի հեքիաթներից։ Այն առաջին անգամ հրատարակվել է 1847 թվականին։
Սյուժե
Բանիմաց մարդը բնույթով հանգիստ էր և նրբանկատ։ Նրա հետաքրքրությունների շրջանակում բարին էր, գեղեցիկը և իսկականը, որոնց մասին նա հաճախ գրում էր, բայց ինքը հետաքրքիր չէր այլ մարդկանց։ Ստվերն ասաց, որ իր տերը չէր հասկանում աշխարհը, նա այն չէր տեսնում այնպես, ինչպես իրականում կար՝ ինչքան չար մարդիկ էին նրան շրջապատում։
Ստվերը տարիների ընթացքում գնալով ավելի էր հարստանում ու քաշ հավաքում, իսկ գրողը ավելի էր աղքատանում ու գունատվում։ Շուտով նա այնքան տկարացավ, որ իր նախկին ստվերը առաջարկեց գնալ հանգստանալու և բուժում ստանալու՝ խոստանալով նաև հոգալ ծախսերի մասին։ Նա մի պայման էր դրել՝ ստվերը պետք է այնպես գործեր, ինչպես իր տերը, իսկ գրողը պետք է ձևացներ, որ նրա ստվերն է։ Այս առաջարկը անհեթեթ էր հնչում, բայց բանիմաց մարդը ի վերջո համաձայնվեց և նրանք երկուսով մեկնեցին ճանապարհորդության․ ստվերը հիմա նրա տերն էր։ Հանգստավայրում ստվերը հանդիպեց մի գեղեցիկ արքայադստեր և նրանք ամեն գիշեր իրար հետ պարում էին ու խոսում և այնպես է ստացվում, որ արքայադուստրը սիրահարվում է նրան։
Երբ նրանք պատրաստվում էին ամուսնանալ, ստվերը իր նախկին տիրոջը խոստացավ շքեղ պաշտոն դղյակում միայն այն պայմանով, որ նա նորից մշտապես դառնար իր ստվերը։ Գրողը անմիջապես մերժեց ու սպառնաց պատմել ամեն ինչ արքայադստերը, բայց ստվերը ձերբակալեց նրան։ Մտահոգ ձևանալով ստվերը հանդիպում է արքայադստերը և ասում․
– Ես անցել եմ ամենասարսափելի բանի միջով, որ երբևէ կարող էր ինձ հետ պատահել․ միայն պատկերացրու՝ ստվերս խելագարվել է։ Կարծում եմ նման ծանրացած ուղեղը չի կարող երկար դիմակայել։ Նա երևակայում է, որ իսկական մարդ է և որ ես նրա ստվերն եմ։
– Օ, ինչ սարսափելի է,– ճչաց արքայադուստրը,– նա բանտարկվա՞ծ է։
– Այո, բայց ես վախենում եմ, որ նա երբեք չի վերականգնվելու։
– Խեղճ ստվեր,– ասաց արքայադուստրը,– նա շատ անբախտ է, իրոք մեծ սխրագործություն կանես, եթե ազատես նրան իր կեղծ գոյությունից և, իսկապես, երբ ես մտածում եմ՝ ինչքան հաճախ են բարձր խավի մարդիկ նվաստացնում ցածր խավի մարդկանց մեր օրերում, ճիշտ որոշում կլինի նրան ազատելը։
Երբ ստվերն այդ գիշեր ամուսնացավ արքայադստեր հետ, նա տեղեկացավ, որ մարդուն արդեն գլխատել են։
Վերլուծություն
Ստվերը Անդերսոնի տխուր հեքիաթների շարքում օրինակելի դիրք է գրավում։ Հեքիաթում գրողը նկարագրվում է որպես բարոյական անձ՝ առնչվելով աշխարհում տիրող բարուն ու իսկականին։ Բայց, ինչպես գրված է, նրան շրջապատող մարդիկ անտարբեր են իր զգացմունքների նկատմամբ՝ կապված այս թեմայի հետ։ Իսկապես ստվերը շեշտում է, որ նա չի տեսնում աշխարհը այնպես, ինչպես այն իրականում կա։
Ստվերը տեսել է ամեն ինչ այս աշխարհում, բայց նրա հոգին բացակայում է։ Նա մեծ ցանկություն ունի՝ ստվեր ունենալու և խնդրում է իր նախկին տիրոջը դերերով փոխվել իրենց ճանապարհորդության ժամանակ։ Երբ բանիմաց մարդը վերջապես գիտակցում է, թե ինչ աստիճանի է իր ստվերը նսեմացել, արդեն շատ ուշ է լինում։
Հեքիաթը դժգույն ավարտ է ունենում և Անդերսենն ասում է, որ ոչ միշտ է բարին հաղթում։ Չարը իսկապես հզոր դիմակայություն ունի բարու և արդարի նկատմամբ։
Որոշ քննադատներ ենթադրում են, որ Անդերսենը այս պատմությամբ անուղղակի կերպով վրեժ է լուծել իր խնամակալի որդուց՝ Էդվարդ Քոլինից, ով մերժել էր նրան ։
Ծանոթագրություններ
Կատեգորիա:Հանս Քրիստիան Անդերսենի հեքիաթներ
Սվետլովկա (այլ կիրառումներ)
Սվետլովկա, կարող է վերաբերել՝
Սվերդլովսկի (այլ կիրառումներ)
Սվերդլովսկի, կարող է վերաբերել՝
Միրաֆլորես դե լա Սիեռա
Միրաֆլորես դե լա Սիեռա (իսպ․՝ Miraflores de la Sierra) բնակավայր և մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կուենկա Ալտա դել Մանսանառես շրջանի կազմում։ Մակերեսը զբաղեցնում է 56,56 կմ²։ Բնակչությունը 5934 մարդ (2010 թվական)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Աստերոիդների ցանկ (241001-241100)
Աստերոիդների ցանկ (240901-241000) * Աստերոիդների ցանկ * Աստերոիդների ցանկ (241101-241200)
Վլադիմիր Մամինով
Վլադիմիր Ալեքսանդրովիչ Մամինով (Владимир Александрович Маминов, ), ռուս և ուզբեկ ֆուտբոլիստ (կիսապաշտպան), հետագայում՝ մարզիչ։ Հայտնի է Մոսկվայի «Լոկոմոտիվում» և Ուզբեկստանի հավաքականում անցկացրած խաղերով։
Ակումբային
Մոսկվայի «Լոկոմոտիվի» ֆուտբոլային դպրոցի սան է, իր ամբողջ կարիերան անցկացրել է մեկ ակումբում։ Ակումբի կազմում անցկացրել է 16 մրցաշրջան՝ խաղացողի կարիերայի ընթացքոմ մասնակցելով 400 պաշտոնական խաղի, որտեղ աչքի է ընկել 41 գոլով։ Համաձայն IMScouting-ի հրատարակած ցուցակի՝ Մամինովն ընդգրկվել է Եվրոպայի այն 20 լավագույն ֆուտբոլիստների ցանկում, որոնք ամենից երկարն են խաղացել նույն թիմում ։ «Լոկոմոտիվում» հանդես է եկել 8-րդ համարի մարզաշապիկով, իսկ նրանից հետո 8-րդ համարը հատկացվել է «Լոկոմոտիվի» երկրորդ կազմի մեկ այլ սանի՝ Դենիս Գլուշակովին։ 2008 թվականի դեկտեմբերին հայտարարել է խաղացողի կարիերան ավարտելու և մարզչական կարիերա սկսելու մասին։
Հավաքականում
2011 թվականին Վլադիմիր Մամինովը և իր թիմակիցներ Օլեգ Պաշինինը և Ալեքսեյ Պոլյակովը Վլադիմիր Սալկովից հրավեր ստանալուց հետո ստացել են Ուզբեկստանի քաղաքացիություն և հանդես են եկել Ուզբեկստանի հավաքականի կազմում՝ մասնակցելով 2002 թվականին Ճապոնիայում և Հարավային Կորեայում անցկացված աշխարհի առաջնության որակավորման փուլին։ Ընդհանուր առմամբ Ուզբեկստանի հավաքականի կազմում Վլադիմիր Մամինովը 2001-2005 թվականներին անցկացրել է 12 խաղ և խփել 3 գոլ։
«Լոկոմոտիվ»
2009 թվականի ապրիլի 28-ից մինչև 2009 թվականի հունիսի 1-ը գլխավորել է «Լոկոմոտիվը»՝ կատարելով գլխավոր մարզչի պարտականությունները։ Նրա գլխավորությամբ անցկացրած 5 խաղերում «Լոկոմոտիվը» վաստակել է 10 միավոր։ 2009 թվականի հունիսի 1-ից աշխատել է «Լոկոմոտիվի» մարզչական շտաբում որպես Յուրի Սյոմինի, ապա Յուրի Կրասնոժանի օգնական։ 2010 մրցաշրջանի խաղերից մեկում փոխարինել է որակազրկված Սյոմինին։ 2011 թվականի հունիսի 7-ից նորից եղել է թիմի գլխավոր մարզիչ։ Այդ պաշտոնն զբաղեցրել է մինչև Ժոզե Կոուսեյրույի գալը։
«Ռուբին»
2014 թվականի հունվարին ընդգրկվել է «Ռուբինի» վարչական շտաբի կազմում, որտեղ եղել է ակումբի գլխավոր մարզիչ մինչև Ռինատ Բիլյալետդինովի՝ «Pro» արտոնագիր ստանալը ։ 2014 թվականի մայիսի վերջին հեռացել է Կազանի թիմից մարզչական գործընթացում Բիլյաետդինովի հետ հայացքների անհամապատասխանության պատճառով ։
«Խիմկի»
2014 թվականի հունիսի 19-ին գլխավորել է «Խիմկի» ակումբը նպատակ դնելով դուրս գալ ՖԱԼ ։ Մամինովի գլխավորությամբ կարմրասևերը երկրորդ դիվիզիոնում զբաղել են չորրորդ հորիզոնականը, և մարզիչը հեռացել է թիմից 2015 թվականի հունիսին ։
«Սոլյարիս»
2016 թվականի հուլիսին գլխավորել է Մոսկվայի «Սոլյարիս» ակումբը ։ 2017 թվականի մայիսի 2-ին հեռացել է թիմից ։
«Տյումեն»
2017 թվականի օգոստոսի 29-ին նշանակվել է ՖԱԼ առաջնության «Տյումեն» ակումբի գլխավոր մարզիչ ։ Պայմանագիրը կնքվել է մինչև մրցաշրջանի վերջը, որի ավարտից հետո կողմերն այն չեն երկարաձգել ։
Ձեռքբերումներ
Անձնական
Անձնական կյանք
Ամուսնացած է և ունի երկու երեխա՝ Վլադիսլավ և Մարիա ։
Mutter (սինգլ)
Mutter («Մայրիկ»), գերմանական Rammstein մետալ-խմբի տասներկուերորդ սինգլն է, թողարկվել է 2002 թ. մարտի 25-ին Motor Music լեյբլի կողմից։ Նկարահանվել է տեսահոլովակ։ Երգի առաջին կենդանի կատարումը կայացել է 2000 թ. ապրիլին, հետագայում կատարվում էր "Mutter-Tour" համերգային շրջագայության ընթացքում, նաև տեղ է գտել "Made in Germany 1995-2011" համերգային շրջագայության երգացանկում։
Արտաքին հղումներ
Կատեգորիա:Ռամշտայնի երգեր Կատեգորիա:2002 սինգլներ
Ջրաղացի աղբյուրներ
Ջրաղացի աղբյուրներ, ջրաերկրաբանական բնության հուշարձան Հայաստանում։ Բնության հուշարձանը գտնվում է Սյունիքի մարզի Անգեղակոթ գյուղի հարավարևմտյան մասում՝ ծովի մակարդակից 1770 մետր բարձրության վրա։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն ։
Ծանոթագրություններ
Կատեգորիա:Բնության հուշարձաններ Սյունիքի մարզում
Գորգա
Գորգա, համայնք Հռոմի նահանգում, Իտալիայի Լացիո մարզի Հռոմ գավառում, որը Հռոմից գտնվում է մոտ 60 կմ (37 մղոն) հարավ-արևելք։ 2004 թվական դեկտեմբերի 31-ի տվյալներով բնակչությունը կազմում է 779 մարդ, իսկ տարածքը 26,3 կմ² ։
Գորգան սահմանակից է հետևյալ համայնքներին. Անանյի, Կարպինետո Ռոմանո, Մոնտելանիկո, Մորոլո, Զգուրգոլա, Սուպինո։
Նովոալեկսեևկա (գյուղ, Միյակինսկի շրջան)
Նովոալեկսեևկա (Новоалексеевка, Яңы Алексеевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Սիրովո (գյուղ, Վրադիևկայի շրջան)
Սիրովո (Сирове), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1697 թվականին։
2001 թվականի տվյալներով Սիրովո գյուղում բնակվում էր 1 565 մարդ։ Բնակավայրը զբաղեցնում է 9524 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1697 թվականին հիմնադրված բնակավայրեր
Սվոբոդնի (այլ կիրառումներ)
Սվոբոդնի, կարող է վերաբերել՝
Վարդան Յավրույան
Վարդան Նիկողոսի Յավրույան, հայ ճարտարագետ-մեխանիկ, տեխնիկական գիտությունների դոկտոր (2004)։
Կենսագրություն
Վարդան Յավրույանը ծնվել է 1940 թվականի դեկտեմբերի 13-ին Երևանում։ 1963 թվականին ավարտել է Հայկական գյուղատնտեսական ինստիտուտը։ 1969-1994 թվականներին աշխատել է «Հայգյուղմեքենայացում» գիտաարտադրական միավորումում (1983-1988 թվականներին եղել է Կուբայի Հանրապետության գյուղմեքենայացման գիտահետազոտական ինստիտուտի գիտական խորհրդատու), 1977-1990 թվականներին՝ լաբորատորիայի վարիչ, 1992-1994 թվականներին՝ փոխնախագահ, 1994-1998 թվականներին՝ «Գյուղգիտարդ» պետական ձեռնարկության տնօրեն, 1998 թվականից՝ ՀԱԱՀ-ի բուսաբուծական մթերքների վերամշակման տեխնոլոգիաների ամբիոնի վարիչ։
Վարդան Յավրույանի մշակած 25 տեխնիկական միջոցներ ներդրվել են արտադրությունում։
Կատեգորիա:Հայ ճարտարագետներ Կատեգորիա:Տեխնիկական գիտությունների դոկտորներ
Ստաբնա (այլ կիրառումներ)
Ստաբնա, կարող է վերաբերել՝
Ստայկի (այլ կիրառումներ)
Ստայկի, կարող է վերաբերել՝
Turning Tables
«Turning Tables», անգլիացի երգչուհի Ադելի «21»՝ երկրորդ ստուդիական ալբոմի վերջին սինգլը։ Սինգլը գրվել է Ռայան Թեդերի և Ադելի կողմից, իսկ պրոդյուսերն է Ջիմ Աբիսը։ Սինգլը XL լեյբլը թողարկել է 2011 թվականի նոյեմբերի 5-ին Rumour Has It սինգլի հետ։ Սինգլի թողարկումից հետո քննադատներy դրվատեցին Ադելի ձայնային տվայլները և երգերը։ Սինգլը վարկանշային աղյուսակներում գրավեց երկրորդ հորիզոնականը չորս երկրներում, այդ թվում՝ Բելգիայում, Իտալիայում, Նիդերլանդներում։ UK Singles Chart-ում սինգլը զբաղեցրեց 62-րդ հորիզոնականը, իսկ US Billboard Hot 100 chart-ում՝ 63-րդ։ Recording Industry Associtaion of America (RIAA)-ում սինգլը արժանացավ ոսկե հավաստագրի։
Ծանոթագրություններ
Կատեգորիա:Ադելի երգեր
Պիի կյանքը (ֆիլմ)
Պրեմիերան կայացել է Նյու Յորքի կինոփառատոնի ժամանակ 2012 թվականի սեպտեմբերի 28-ին։ ԱՄՆ-ում ֆիլմը ներկայացվել է 2012 թվականի նոյեմբերի 21-ին, իսկ Ռուսաստանում՝ 2013 թվականի հունվարի 1-ին ։ Կինոարվեստի ամերիկյան ակադեմիան ֆիլմն անվանել է տարվա լավագույն տասը ֆիլմերից մեկը, իսկ Ամերիկյան կինոակադեմիան ֆիլմին շնորհել է 11 անվանակարգ «Օսկար» մրցանակաբաշխության համար՝ ներառյալ տարվա լավագույն ֆիլմը։
Նկարահանումներ
2000-ական թվականներին ռեժիսորի թեկնածուներն էին Մ. Նայթ Շյամալանը, Ալֆոնսո Կուարոնը և Ժան Պիեր Ժյոնեն  ։
Ռեժիսորը որոշեց փոխարինել Թոբի Մագուայերին, որը սկզբնապես պետք է խաղար Գրողի դերը ֆիլմում, Ռեյֆ Սփոլի հետ։ Էնգ Լին կարծում էր, որ Թոբի չափազանց հայտնի դերասան է, որ կարող է հեռուստադիտողների ուշադրությունը գարվել և տանել իր կողմը՝ մյուս դերասաններից։
«Համանուն» ֆիլմում Իրֆան Խանը և Տաբուն ընտանեկան զույգի դեր են կատարում և ունեն որդի ու դուստր։
Մայրը (Ակսել Բակունց)
Մայրը, պատմվածք, Ակսել Բակունցի՝ 1929 թվականի ստողծագործություն։
Տպագրման պատմություն
«Մայրը» ստեղծագործությունը տպագրվել է 1929 թվականին` «Գրական դիրքերում» օրաթերթում։
Ընդհանուր տեղեկություններ
«Մայրը» պատմվածքում Ակսել Բակունցը ծայրահեղության մեջ որոշակի մեղադրում է հին տան որդիներին։ Հեղինակը բացահայտում է, թե ինչպես հին գյուղացիության այդ նոր սերունդը ոչ միայն կարողանում է դուրս գալ պապերի ու հայրենիքի հիվանդ ու սահմանփակ աշխարհից, այլև փոխում է այդ հին աշխարհը։ Այդ էր պատճառը, որ Անտոնը օտարի է նմանվում հին տանը ։
Սյուժե
Գարնանամուտին Ունանը տնքտնքալով սանդուղքը տեղափոխում է բակ, սկսում գյուղատնտեսական աշխատանքները։ Ունանը և Զանին փոքր տուն ունեին և տան մոտ փոքր պարտեզ՝ լիքը բանջարանոցով։ Ամբողջ տարի Ունանը բանջարանոցում աշխատում էր։ Սիրում էր իր գործը, որը հարևանների բամբասանքի առիթ էր հանդիսանում։ Չնայած կենցաղային դժվարություններին՝ ամուսիները ապրում էին սիրով և հաշտությամբ։ Օրերն իրենց հունը փոխում են այն ժամանակ, երբ դարպասի երկաթե կոչնակը ծեծում են և փոխանցում ծրարը։ Նամակը ավագ որդուց էր՝ Անտոնից, ով պատմում էր իր առօրյայից։ Մի ամբողջ օր տանը խոսակցությունները նամակի մասին էին։ Մի օր էլ մեկը մոտենում է դարպասին և հայտնում, թե իրենց որդին գալիս է։ Պարտեզի դռնակը բացվում է, կառքից դուրս է գալիս Անտոնը։ Ունանը չէր հավատում տեսածին․ ներս է մտնում մի հաղթանդամ տղամարդ, գրկում Զանուն։ Այնուհետև փոքր եղբորը ուղարկում է վարժապետ Սահակի հետևից։ Ծնողները նայում են Անտոնի իրերին, վերմակին և զարմանում, որ իրենց որդին հարուստ զգեստ չունի։ Նոր մարդիկ են այցելում նրանց տուն։ Սկսվում են զրույցներ, քննարկումներ։ Մայրը շատ է զարմանում, երբ տեսնում է այդ անծանոթ մարդկանց։ Նրանք խոսում էին գավառի խիտ և անանցանելի անտառների մասին, քարհանքների մասին՝ օտար լեզվով ինչ-որ հարցեր քննարկում։ Մորը զարմանք է պատճառում նաև այն, որ Ռուշանը դրական պատասխան է տալիս գյուղից քաղաք գնալու Սահակ վարժապետի հարցին։ Հյուրերը գնում են, բոլորը պառկում են քնելու։ Ճրագը ձեռքին մայրը մոտենում է Ռուշանին, ամեն օրվա պես ուղղում վերմակը։ Ռուշանը քնաթաթախ բացում է աչքերը և պատասխանում, որ մայրը հանգիստ լինի։ Կգնա, երբ մեծանա։ Մայրը կռանում է համբուրում Ռուշանի ճակատը և հարցնում․ —Բա ե՞ս, բալիկ․․․ —Դու ապոր մոտ ես և փակում աչքերը։ Մայրը մի պահ նայում է որդուն, ճրագը ձեռքում դեղում է, տղայի դեմքին նշմարվում է ժպիտ, որը մոր համար անբացատրելի առեղծված է մնում ։
Ծանոթագրություններ
Կատեգորիա:Ակսել Բակունցի ստեղծագործություններ Կատեգորիա:Վիքիպեդիա:ԵՊՀ ԻՄ հոդվածներ 2023
Ստանինո (այլ կիրառումներ)
Ստանինո, կարող է վերաբերել՝
Ստանկի (այլ կիրառումներ)
Ստանկի, կարող է վերաբերել՝
Շեն (երաժշտական գործիք)
Շեն (չին.笙), շեն, շենգ, նաև լուշեն (芦笙), լուշեն` չինական լեզվակավոր, փողային երաժշտական գործիք, շրթնահարմոն ։ Հարմոնիկաների ընտանիքի հնագույն ներկայացուցիչներից է ։
Պատրաստվում է տարբեր երկարության եղեգներից, որոնք ծվանի հետ դրվում են բաժականման կաղապարի մեջ։
Լայն տարածում ունի Արևելյան Ասիայի ժողովուրդների մոտ։
Շենի ճապոնական նմանօրինակը սյաոն է։
Շենի լաոսյան նմանօրինակը կխեն (Kềnh H'Mông) է։
Պատմություն
Շենը լայն ճանաչում է գտել Չժոուի դինաստիայի դարաշրջանում, քանի որ այն հաճախ օգտագործում էին որպես նվագակցություն պալատական երգիչներին կամ պարուհիներին։ Հետագայում այն իր ուղին գտավ հասարակ հանդիսատեսի մոտ և դարձավ սովորական գործիք հանրային համերգների, տոնավաճառների, տարբեր ժողովրդական տոների և այլ իրադարձությունների ժամանակ։
1740 թվականին Յոհան Վիլդեն (Johann Wilde) ճանապարհորդում էր Չինաստանում, որտեղ և ծանոթացավ շեն երաժշտական գործիքին, նա էլ հանդիսանում է Եվրոպայում շենի տարածողը։ Չնայած կարծիքներ կան, որ շենը Եվրոպայում հայտնվել է դարեր առաջ։
19-րդ դարի սկզբին գործիքը նախատիպ հանդիսացավ ֆիսհարմոնի և ակորդեոնի ստեղծման համար։
Գործիք, հնչողություն, առանձնահատկություններ
Շենը կազմված է երեք հիմնական մասերից, մասնավորապես լեզվակից, շվիկից և «դոուցզի» անվանվող մասից։ Հիմնական մասը փայտե, ավելի ուշ մետաղական 13, 16 կամ 17 տարբեր երկարության խողովակներից է կազմված, որոնք ծվանի հետ դրվում են բաժակենման կաղապարի մեջ։ Բաժակի կափարիչի վրա կան անցքեր, որոնց մեջ դրված են հիմքում պղնձե լեզվակով եղեգյա խողովակները։ Յուրաքանչյուր խողովակի ներքևի մասում կան ճակատային անցքեր, որոնք ծածկում են մատներով։ Շենն ունի 12 աստիճանի ելևէջային հնչյունաշար։
Շենն առանձնանում է վառ արտահայտչականությամբ և անհավատալի վարիացիայով, բարձր տոներում ունի մաքուր և ճշգրիտ հնչողություն։
Չինական երաժշտական ավանդական գործիքներից միայն շենը կարելի է օգտագործել այլ գործիքների հետ տեմբրի ներդաշնակության և նվագախմբի հնչողության հարստացման համար։ Խոշոր սիմֆոնիկ նվագախմբերում երբեմն օգտագործում են «շեն-վերին հնչյուններ», «շեն-ալտ», «շեն-բաս»։
Գրականություն
Կատեգորիա:Փողային երաժշտական գործիքներ Կատեգորիա:Չինական երաժշտական գործիքներ
2009
Մահեր
Կատեգորիա:2009 Կատեգորիա:Տարեթվեր
Մալինովկա (գյուղ, Նովոսելիցայի շրջան)
Մալինովկա (Малинівка), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Մալինովկա գյուղում բնակվում էր 1 527 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր
Խոռոչ (Արաբկիրի գավառ)
Խոռոչ, գյուղ Արևմտյան Հայաստանում, Խարբերդի վիլայեթի Արաբկիրի գավառակում ։
Աշխարհագրություն
Գյուղի հարավ-արևմտյան մասում, լեռների ստորոտով հոսում է Եփրատի Ոսկեգետակ վտակը, որը ոռոգում է շրջակայքի հողերը։
Պատմություն
Խոռոչի բնակչությունը կոտորվել է 1895 թվականի ջարդերի ժամանակ, իսկ ողջ մնացածները բռնի հավատափոխվել են։
Բնակչություն
1895 թվականին ուներ 20 տուն հայ բնակիչ։
Պատմամշակութային կառույցներ
Խոռոչն ուներ եկեղեցի։
Ծանոթագրություններ
Կատեգորիա:Արևմտյան Հայաստանի գյուղեր
Լոսոյուելա Նավաս Սիետեիգլեսիաս
Լոսոյուելա Նավաս Սիետեիգլեեսիաս (իսպ․՝ Lozoyuela Navas Sieteiglesias), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Սեռա եդ լա Կաբռեռա շրջանի կազմում։ Մակերեսը զբաղեցնում է 51,28 կմ²։ Բնակչությունը 1082 մարդ (2010 տարի)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Ցիխիսուբանի (Կասպի շրջան)
Ցիխիսուբանի (ციხისუბანი), գյուղ Վրաստանում։ Գտնվում է Շիդա Քարթլի մարզի Կասպի շրջանում :Համաձայն Կասպիի մունիցիպալ խորհրդի 2010 թվականի սեպտեմբերի 9-ի որոշման միացվել է Կավթիսխևի գյուղին ։
2013 թվականից Ցիխիսուբանի գյուղը գտնվում է վրացական եկեղեցու Սամթավիի և Կասպիի պատրիարքի ենթակայության տակ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Իմ սիրտը քոնն է
«Իմ սիրտը քոնն է», (Mi corazón es tuyo), 2014 թվականի մեքսիկական հեռուստանովել, որը նկարահանվել է պրոդյուսեր Անա Գարսիա Օրբեգոնի կողմից` «Televisa» կինոստուդիայի համար։ Գլխավոր դերերում են Սիլվիա Նավարոն, Խորխե Սալինասը և Մայրին Վիլյանուևան։ Նկարահանվել է իսպանական «Աննա և 7» հեռուստասերիալի հիման վրա, որը եթեր է դուրս եկել 2014 թվականի հունիսի 30-ին, «Canal de las Estrellas» ալիքով   ։
Սյուժե
Ֆերնանդո Լասկուրայնը հարուստ բիզնեսմեն է և կնակորույս տղամարդ, որը փորձում է մեծացնել իր յոթ չարաճճի երեխաներին։ Նա նոր դայակ է փնտրում և վարձում է Աննա Լեալին, որն էկզոտիկ պարուհի է և փորձում է թաքցնել իր երկակի կյանքը։ Ֆերնանդոն սիրահարվում է դայակին։ Չնայած նրան, որ Աննա չուներ փորձ և կրթություն, նա կարողանում է արագ լեզու գտնել Լասկուրայնի երեխաների հետ։ Աննան երազում էր մայր դառնալու մասին, բայց երբ նրա տունն  ավերվում է դժբախտ պատահարի հետևանքով, նա ստիպված է լինում փող վերցնել «Չիկագո» գիշերային ակումբի իր անխիղճ ղեկավարից, որտեղ նա գաղտնի աշխատում էր։ Հետագայում Ֆերնանդոն պետք է ընտրություն կատարի երկու կանանց` Աննայի և Իզաբելայի միջև. վերջինս տնտեսագետ է և փորձված կին, ում մայրը խորհուրդ է տալիս ամուսնանալ միլիոնատիրոջ հետ։
Արտաքին հղումներ
Կատեգորիա:Մեքսիկական հեռուստասերիալներ
Զբոսաշրջությունը Լյուքսեմբուրգում
Զբոսաշրջությունը Լյուքսեմբուրգում, երկրի տնտեսության կարևոր ճյուղն է։ 2009 թվականին ՀՆԱ-յում նրա մասնաբաժինը կազմել է 8,3 %, զբոսաշրջության ոլորտում աշխատում է մոտ 25 հազար մարդ, կամ աշխատանքային բնակչության 11.7 %-ը ։ Չնայած 2008 թ.-ից 2012 թվականների Համաշխարհային տնտեսական ճգնաժամին, Լյուքսեմբուրգի Մեծ Դքսությունը ամեն տարի հյուրընկալում էր ավելի քան 900 հազար զբոսաշրջիկի, որոնք միջինում հյուրանոցներում կամ քեմփինգներում անցկացրել են 2,5 գիշեր ։ Զբոսաշրջությունը Լյուքսեմբուրգում հիմնականում ունի բիզնես ուղվածությունները (ամբողջ երկրում՝ 44 %, 60 % մայրաքաղաքում, որը ավելի է 2009 և 2010 թվականներին համապատասխանաբար 11 % և 25 %-ով) ։ Համաձայն Համաշխարհային տնտեսական ֆորումի 2011 թվականի զբոսաշրջության ոլորտում զեկույցի, Լյուքսեմբուրգը զբոսաշրջիկների համար իր գրավչություններով հանդերձ ամբողջ աշխարհում գրավում 15-րդ հորիզոնականը ։
Զբոսաշրջիկների համար գլխավոր ուղղություններն են Լյուքսեմբուրգ քաղաքը, միջնադարյան Վիանդեն ամրոցը, Էխտերնախ կոմունայի աբբայությունն ու Մոզելսկի հովտի գինեգործական շրջանները։ Երկրի արևելքում գտնվող Մյուլլերտալ մարզը ստացել է «Լյուքսեմբուրգյան Շվեյցարիա» անվանումը, իսկ Արդենների հյուսիսում գտնվող լեռնային Էսլինգ շրջանը գրավում է ակտիվ հանգստի սիրահար զբոսաշրջիկներին ։
Լյուքսեմբուրգն ունի լավ ճանապարհային, երկաթուղային և օդային կապեր այլ եվրոպական քաղաքների հետ, ինչը երկիրը դարձնում է միջազգային հանդիպումների, ինչպես նաև հանգստյան օրերն անցկացնելու ավելի տարածված վայր ։ Միայն զբոսաշրջիկների կեսը երկիր են այցելում հարևան Նիդերլանդներ, Բելգիա, Գերմանիա երկրներից ։ Երկիր մեծ թվով այցելում են նաև Ֆրանսիայից, Միացյալ Թագավորությունից և ԱՄՆ-ից։ Երկրում մեծ տարածում ունի քեմփինգները, հատկապես հոլանդացիների կողմից, ովքեր ի տարբերություն այլ ազգերի, քեմփինգներ կազմակերպում են ավելի երկար ժամանակներով և հատկապես Արդեններում և Մյուլլերտալում։